

***Széchenyi Regatta***

***FERTŐ TÓ***

**2019. július 13-14.**

***Széchenyi Regatta***

***2019***

Versenykiírás

1. A verseny célja:

Vitorlás verseny a Finn és Kalóz hajóosztályokban, minősítő verseny. Faktorszám: Finn 1,0, Kalóz 1.2 osztályban.

1. Verseny résztvevői:

Érvényesek a Magyar Vitorlás Szövetség 2019. évi Verseny Rendelkezései. A versenyre csak a sportágban leigazolt, érvényes sportorvosi engedéllyel rendelkező belföldi illetőségű versenyzők nevezhetnek. Külföldi versenyző akkor nevezhet, ha tagja valamely külföldi egyesületnek.

1. A verseny helye, ideje:

Fertő tó, Fertőrákosi-öböl

2019.07.13-14.

1. A verseny rendezője:

Soproni Építők SK

Felelős rendező: Holló Dániel

1. Verseny Vezető:
2. Versenybíróság:

A versenybíróság elnöke:

Tagok:

Versenyorvos:

1. Versenyszabályok

A versenyen az ISAF által kiadott „Vitorlázás Versenyszabályai 2017-2020”, az MVSZ 2018. évi Általános Versenyutasítása és Versenyrendelkezései érvényesek, kiegészítve a résztvevő hajóosztályok osztályelőírásaival, valamint a jelen kiírásban foglaltakkal. A 42. szabály betartását a Zsűri a „Vitorlázás Versenyszabályai 2017-2020” P függeléke szerint ellenőrzi és bünteti.

1. Nevezés helye, ideje

Fertő tó, FVSZ vitorlástelep
2019. július 12. 17:00 – 21:00.

2019. július 13. 08.00 - 09.00

1. Nevezési díj

 Felnőtteknek: 10.000 Ft/fő

 2000. január 1-jén és azután született versenyzőknek: 5.000 Ft/fő

1. Versenyprogram:

Július 13:.

09:55 1. figyelmeztető jelzés

További futamok ráindítással.

További versenynapok

A további napok első figyelmeztető jelzésének idejét a versenyrendezőség a parton, a versenyt megelőző napon este 20:00 óráig hirdetőtáblán közli. július 14-én 14:55 után rajteljárást nem lehet kezdeményezni.

Egy versenynapon legfeljebb 4 futam rendezhető.

Az egyéb programokat a versenyrendezőség a hirdetőtáblán közli.

1. Tervezett futamok száma

Öt (5).

Legalább négy (4) érvényesen teljesített futam esetén egy kiejthető.

1. A versenyzők tájékoztatása:

A verseny ideje alatt az FVSZ épületében lévő versenyirodában lehet felvilágosítást kérni. Az esetleges változtatásokra a jogot fenntartjuk, melyeket a közérdekű információkkal együtt a versenyiroda melletti hirdetőtáblán írásban teszünk közzé.

1. Rajt eljárások:

Az RRS 26. szabálya szerint.

Rajtsorrend: Finn, Kalóz,

1. Versenypálya:

Futamonként kitűzött up and down pálya, a mellékelt pályarajz szerint. A bóják számozása a pályarajz szerint értendő. A bójákra írt számok ettől eltérőek lehetnek. A rajt- és cél vonal telepített, a versenyrendezőségi hajó narancsszínű lobogót viselő árboca, valamint egy piros-fehér kockás lobogós bója közötti egyenes.

1. Pályajelek:

Narancs színű, felfújható műanyag bóják.

1. Hivatalos motorosok:

A rajt-cél hajó a rajt és a célba futás idején narancssárga lobogót visel. A versenyrendező motorosok a verseny ideje alatt fehér színű, „RC” feliratú lobogót, Versenybíróság motorosai fehér színű, „JURY” feliratú lobogót viselnek.

1. Értékelés:

Az RRS „A” függelék A4.1 pontjában foglalt „Legkisebb pontrendszer”, valamint az Általános Versenyutasítás 15. pontja szerint.

1. Óvás:

Óvást a napi futamok befejezése után a Célhajó partra érkezésétől számított 30 percen belül – az RRS 60. pont előírásai szerint – írásban kell a Versenybírósághoz a versenyirodán keresztül – benyújtani.

1. Díjazás:

A bajnokság I-III. helyezettjei minden osztályban éremdíjazásban részesülnek.

1. Díjkiosztó:

Az utolsó futam befejezése után. Helyét és pontos idejét a versenyvezetőség hirdetőtáblán közli.

1. Szavatosság kizárása

A versenyen a résztvevők saját felelősségükre vitorláznak. A versenyen, illetve az azon való részvétellel kapcsolatos, vagy annak folyamán előforduló vagy okozott személyi sérülésekért – beleértve az esetleges elhalálozást is – és vagyoni károkért vagy károsodásokért a versenyt rendező szervezet, illetve az azokban résztvevő személyek semmiféle felelősséggel nem tartoznak.

A versenyen résztvevő hajóknak kötelező felelősségbiztosítással kell rendelkezniük, melyet a nevezéskor ellenőrzünk. Kérjük a versenyzőket az ehhez szükséges iratokat (biztosítási kötvény, díjfizetési igazolás) a nevezésre magukkal hozni. **MINDEN RÉSZTVEVŐ SAJÁT FELELŐSSÉGÉRE ÉS VESZÉLYÉRE VITORLÁZIK!**

1. További Információ

A versenyrendezőség térítés nélküli sátorhelyet és tisztálkodási lehetőséget, továbbá gépkocsi parkolót biztosít a Fertő Tavi Vitorlás Szövetség telepén. A Fertő tavi vízitelepre, így a FertőTavi Vitorlás Szövetség telepére is kizárólag a rendezők által a versenyző egyesületéhez és / vagy a hajóosztály vezetőségéhez elektronikus formában eljuttatott belépőkártya felmutatását követően lehet belépni.

Az esetlegesen felmerülő problémákkal kapcsolatban az alábbi telefonszámon adunk felvilágosítást.

*Szilvási Judit +36 30 452 6611*

Sopron, 2019. május 21.

Versenyrendezőség